tartuNLP/wikipedia-smugri-20251201 huggingface dataset:
Лунвыв Ык (ю)

Лунвыв Ык — неыджыт ю Перем ладорись Коми кытшын, Иньвалӧн веськыт вож.
Юыслӧн кузяыс – ? км. Бассейныс – ? км² ыжда. 
Пыныт Лунвыв Ыкыслӧ Иньваӧ усьӧ Ойвыв Ык.
Ваыс йысялӧ октяб помын, а оссьӧ – апрель помын. 
Лунвыв Ык дорын сулалӧны грезддэз (деревняэз): Ключи, Ситков, Бажинa, Тараканов, Габов.
Лыддьӧтан

Лыддьӧтан нето литература — кык вежӧртаса кыв. Ӧткӧ, эта быдӧс, мый гижӧм и позьӧ лыддьӧтны. А мӧдкӧ - эта мича лыддьӧтан, кӧдӧ лӧсьӧтӧны гижиссез.
Лыдним

Лыдним (числительнӧй) — кывладын асвына сёрнитор. Лыдниммезӧн шусьӧны шуаннэз, кӧдна мыччалӧны эмторрезлісь (предметтэзлісь) лыд, лыддикӧ нылісь арт, а сідзжӧ ӧтлаӧтӧмӧн лыддьӧм.
Коми лыдниммез.
Коми кылын эм сэтшӧм лыдниммез. 
Лыдним чукӧррез.
Лыдниммез асланыс вежӧртас сьӧрті овлӧны кодяӧсь, сьӧрбӧраӧсь да ӧтлаӧтӧмӧсь.
Кодя лыдниммез мыччалӧны предметтэзлісь лыд, видзӧны очакыв "кыным? " юасян вылӧ. Мыччалӧм могись: "ӧтік", "кык", "куим", "нёль", "вит", "квать", "сизим", "кыкьямыс", "ӧкмыс", "дас", "дасӧтік", "даскык", "даскуим", "кыкдас", "кыкдаслісь", "кыкдаслӧ".
Сьӧрбӧра лыдниммез мыччалӧны предметтэзлісь лыддикӧ арт, видзӧны очакыв "кынымӧт? " "кынымӧдз? " юасяннэз вылӧ. Нія аркмӧны кодя лыдниммез бӧрӧ "ӧт" содтас быдтӧмӧн. Мыччалӧм могись: "кыкӧт", "куимӧт", "нёльӧт", "витӧт", "сизимӧт", "дасӧт", "даснёльӧт", "дасвитӧт", "дассизимӧт", "дасӧкмысӧт".
Медодзза кык кодя лыднимись сьӧрбӧра лыдниммес вермӧны аркмыны мӧдік вужжезісь и мӧдкодь содтассэзӧн: "медодзза", "мӧдік".
Вужыс кӧ мыччалӧма лыдпасӧн, сэк содтасыс гижсьӧ кырӧлок пыр: 1-а, 2-к, 3-ӧт, 24-ӧт, 135-ӧт. Эм кӧ сэсся эманим, то кырӧлока содтас туйӧ позьӧ гижны апостроф: 1’ классын, 3’ лунӧ, 24’ автобус, 135’ километра. 
Ӧтлаӧтӧм лыдниммез мыччалӧны предметтэзлісь лыдсӧ ӧтлаӧтӧмӧн. Нія аркмӧны кодя лыдним бӧрӧ "нан" содтас быдтӧмӧн. Мыччалӧм могись: "нёльнан год", "витнан морт", "куимнан вон". 
Лыднимлӧн тэчас.
Тэчас сьӧрті лыдниммес овлӧны ӧтпӧвсаӧсь, унавужаӧсь, унакылаӧсь.
Ӧтпӧвсаэзын эм токӧ ӧтік вуж: "ӧтік", "квать", "сизимӧт", "кыкнанным".
Унавужаэзын вужжез кыка нето унажык: "витдас", "кватьдас", "дассизимӧт", "даскыкьямысӧт".
Унакыла лыдниммез аркмӧны кынымкӧ торья лыднимись: "куимдас нёль", "нёльдас кык", "куимсё витдас квать".
Лыднимлӧн синтаксис.
Кӧр лыдниммез петӧны эманиммезкӧт, нія озӧ вежласьӧ: "дас морт", "дасӧт морт", "кыкнан мортыс", "куимнан сойыслӧ".
Лыдниммес вермӧны петны эманиммезтӧг, сэк нія вежласьӧны кӧрталан сьӧрті. Мыччалӧм могись: "дас", "дасӧн", "даслӧн", "даскӧт"; "дасӧт", "дасӧтӧн", "дасӧтлӧн", "дасӧткӧт"; "кыкнан", "кыкнанӧн", "кыкнанлӧн", "кыкнанкӧт".
Лыдним сёрникузяын лоӧ видзан нето паськӧтан юкӧтӧн. Мыччалӧм могись: "Кыкнанныс локтасӧ аскадӧ". "Кык да кык — нёль". "Воннэс велӧтчӧны сизимӧт классын". "Чулаліс мӧдік час".
Лыдниммез гижӧм.
Лыдниммез гижикӧ колӧ видзны тӧдвылын сэтшӧм туйдӧттэз.
Лым

 
Лым — этӧ атмосфераись петкӧдчӧм.
Льӧм

Льӧм () — этӧ пу. Ягӧдсӧ сёйӧны.
Льӧмью (Кӧсваӧ усян ю)

Льӧмью — неыджыт юок Перем ладорись Коми кытшын, Кӧсвалӧн шульга вож.
Льӧмьюлӧн кузяыс – 13 км. Бассейныс – ? км² ыжда. 
Ваыс кынмӧ октяб помын, а оссьӧ – апрель помын. 
Медыджыт вожыс – Нипан ю.
Нипан да Льӧмью ӧтлаасян дынын сулалӧ Гаинчи грезд (деревня).
Льӧмью нима юэз Коми муын тыр.
Лэбтӧм вильса

Лэбтӧм вильса:
Лягай (Кӧчладор район)

Лягай — Перем ладорись Коми кытшын, Кӧчладор районісь Кӧч посадмуын грезд (деревня). 2006 воӧдз сія вӧлі Кӧч сельсоветын.
География.
Лягайыс сулалӧ Кӧч посадсянь трак кузя рытвылӧ 6 км ылынаын.
Ордча грезддэз.
Мадматын олан иннэз, Тарас да Васькин, сулалӧны Лягайыссянь лунвыв-асыввылын. Вит километра ылнаын, асыввылӧ кӧ мунны, петӧ Октябскӧй посёлок да сы саяс Кӧч посад. Ойвыв-рытвылын Лягайсяняс, сьӧд вӧр шӧрӧ дзебсисьӧмӧнмоз, сулалӧ Ой Пожым грезд, а ойвыв-асыввылын, Учӧт Сэпӧль ю дорас, отиртӧм Долгоев грезд. 
Туйез.
Лягаяс öні лыддьöны 5 :
Отир.
Лягайын оліссезлӧн лыдыс медбӧрья нёльдас годӧн невна чинӧма. 2009 во пондӧтчикӧ татӧн олісӧ 133 морт, кӧдна видзисӧ 53 горт, а 1970 годӧ грездас вӧлі 198 морт.
Лягушапаськӧм

Лягушапаськӧм (, ) — унавося туруна быдмас лютик котырись. Медматын лягушапаськӧм дыно этія котырын лоӧ горадзуль. 
Быдмӧ ваӧсь нето нюрсялӧм местаэзын. 
Этія быдмасыслӧн увтырыс абу ӧддьӧн ыджыт. Лыддьӧны 3-сянь 40-ӧдз тыддэсӧ. Кӧркӧся СССР-ын адззӧмась лягушапаськӧмыслісь 6 тыд.
Коми диалекттэзын сылӧн эм и уна мӧдік ним:
Лямпин сельсовет

Лямпин сельсовет — кӧркӧся веськӧтлан юкӧт Коми кытшись Кӧсладор районын. Шӧриныс – Лямпин грездын (деревняын). 1930 воэзӧ сельсовет увтын вӧлісӧ грезддэз: 
Лямпинісь сельсоветсӧ вежӧм бӧрын сылісь муэсӧ пыртӧмась Чурак сельсовет увтӧ.
Лёвич посадму

Лёвич посадму (рочӧнжык: Левичанскӧй сельскӧй поселеннё) — веськӧтлан юкӧт Перем ладорись Коми кытшын, Кӧсладор районас.
Лёвич сельсовет

Лёвич сельсовет — 1918-2004 годдэзӧ веськӧтлан юкӧт Коми кытшись Кӧсладор районын. 2003 во кежӧ татӧн вӧлі 6 оланін, да оліс 556 морт. Шӧрин – Лёвич грезд. 
1930 воэзӧ Лёвич сельсоветын вӧлі 12 грезд (деревня): "Лёвич, Якунин, Дедеруй, Сенин, Быкӧв, Чертеж, Цыганӧв, Кондакӧв, Багай, Краснобай, Усь Вум, Андронӧв".
2005 годӧ сельсовет туйӧ лӧсьӧтісӧ Лёвич посадму, кытчӧ пыртісӧ муэсӧ и вӧвлӧм Чурак сельсоветісь .
Лёвич сельсоветын 2003 воын вӧлісӧ сэтшӧм олан иннэз:
Кӧркӧся олан иннэз:
Лёквож (Исылӧ усян ю)

Лёквож — неыджыт ю Перем ладорись Коми кытшын, Иньваӧ усян Исывлӧн шульга вож.
Юыслӧн кузяыс – 10 км. Бассейныс – 40 км² ыжда. 
Ваыс кынмӧ октяб помын, а оссьӧ – апрель помын. 
Одзжык ю дорын вӧлі посёлок Лёквож.
Мӧс

Мӧс () — горт пода, горт ӧшкалӧн иньпӧв. Отир вӧдитӧны мӧссэз йӧлыс понда.
Горт ӧшкаыс (а сыкӧт и мӧсыс) лоӧ нимӧтчиссез классісь, вожьясянгыжаэз чукӧрись, кыксюраэз котырись, ӧшкаэз субкотырись, быльнӧй ӧшкаэз увтырись, вӧй ӧшкалӧн пӧлӧс.
Мӧсква

Мӧсква () — Роч мулӧн канкар, Роч Федерация видзантор. 
Роч канму понда Мӧсква – быдӧс. Татӧн чукӧртӧмӧсь роч политика, культура, наука да бизнес зорӧтан медыджыт выннэз. 
География.
Карыс сулалӧ Ока да Волга юэз коласын, сэтчин, кытӧн ӧтлаасьӧны Смоленск-Мӧсква вылынін (рытвылын), Мӧсква-Ока волькытін (асыввылын) да Мещёра улынін (лунвыв-асыввылын). 
Мувывторыс – 1.091 км², сыись ыджытжык торыс куйлӧ Мӧсква гӧгӧртан авто туйкытш пытшкын (МКАД). 
Карыс куйлӧ Мӧсква ю кыкнан ладорын. Сысся карӧттяс котӧртӧны и мӧдік юоккез: Сходня, Химка, Пресня, Неглинная, Яуза, Нищенка, Сетунь, Котловка, Городня. Унажык нія юэзісь кар кузя котӧртӧны му пытшкӧт – трубаэзӧт. 
Ӧддьӧн унаӧсь Мӧсква му вылын вӧррез да быдкодь быдманнэз. Татӧн эмӧсь Измайлов, Тимирязев, Битцев паркез, а сідзжӧ Нескучнӧй но Ботаническӧй саддэз.
Отир.
Олӧны Мӧскваын 13 197 596 морт (2017).
Янсалӧм.
Мӧсква янсӧтӧма дас кытш вылӧ. Шӧрӧт кытшыс куйлӧ карыслӧн важся шӧринас. Мӧдік кыкъямыс кытш куйлӧны сы гӧгӧр, кыдз авто туйкытш пытшкын, сідз и сы сайын. И токӧ ӧтік кытш (Зеленоград) куйлӧ быдӧнныссянь торйӧн.
Ойвыв-рытвыв кытшын эмӧсь татшӧм районнэз: Куркино, Митино; ойвыв-асыввыв кытшын – Севернӧй карок, Асыввыв кытшын – Выхино, Жулебино; Лунвыв-рытвыв кытшын – Ойвыв да Лунвыв Бутово. 
Нысся Москва кармуын лыддиссьӧны сы гӧгӧр куйлан каррез: Зеленоград, Внуково, Толстопальцево, Рублёво, Некрасовка, Люберцы, Одинцово, Видное, Долгопрудный, Мытищи, Королёв, Балашиха, Реутов, Химки.
Веськӧтлан.
Мӧсква кар вылын юралісьыс шусьӧ Мӧсква карись веськӧтланын юралісь – карлӧн мэр. Уна во эта пост вылын пукаліс Лужков Юрий, 2010' окябсянь мэралӧ Собянин Сергей. Туйдӧттэз Мӧсква понда лэдзӧ Карись Дума. Сэтчӧ пырӧны 35 депутат, кӧднӧ бӧрйӧны 4 во кежӧ. 
Культура.
Карын быдсӧн 121 театр. Ны коласын Учӧт театр да Ыджыт театр, Кужӧт театр, Таганка театр. 
Мӧскваын эмӧсь вылісь тшупӧта 94 кыным велӧтчан керку (29-а – университеттэз), 1 433 школа, 147 училищё да техникум, 1 820 челядьсад. 
Йӧз олан.
Мӧскваын уджалӧ 807 мымда ӧтувтчӧм.
Роч канкарын арккредитируйтӧм 138 посолкерку, 35 сюрс визирсайся уджкеранін.
Мадонна (сьылісь)

Мадонна ("Мадонна Луиза 'Вероника' Чикконе Ричи; Madonna Louise 'Veronica' Ciccone Ritchie") — этія Америкаса сьылісь.
Мадьяр кыв

Мадьяр кыв (, ) — урал котырись угор группаӧ пыртана кыв. Мадьяр кыв видзӧ каналан статус Мадьярмуын. Медматынӧсь мадьяр кыв понда лоӧны йӧгралӧн кыввез: ханты да маньси. Сэсся коми да удмурт кыввезкӧт уна ӧткодьыс, мыля мадьяррес важынсянь вӧлісӧ топыт йитӧттэзын перым йӧзкӧт.
Мадьярму

Мадьярму (, ) — мадьяр отирлӧн республика Европа шӧрын. Мезмыт канмуӧн Мадьярму лоис 1918 годӧ, кӧр разьсис кыкторья Австрияк-Мадьяр империя. Ордчӧн Мадьярмукӧт ӧні куйлӧны татшӧм канмуэз: Австрия, Словенско, Украина, Ромыния, Сӧрбия, Хӧрватска да Словения.
Мадьяр Республика пырис ӦВК-ӧ 1955 воын, ГАТТ-ӧ 1973 воын, МВФ-ӧ да МБРР-ӧ 1982 воын, Европа Советӧ 1991 воын. НАТО-ын сія 1999 восянь, Ӧтласа Европаын – 2004 восянь. 
Ним йылісь.
Мадьярму шусьӧ сідз мадьяр отир сьӧрті, кӧда локтіс татчӧ Уралсянь сюрс во сайын да лӧсьӧтіс Европа шӧрын аслыс канму. Ас кыв вылын мадьяррез шуӧны мунысӧ Мадярорсаг (Magyarország), мый лоӧ 'мадьяр оксяин'. Йӧз кыввезын канму нимыслӧ под туйӧ босьтӧмась угор ним, кыдз тюрк отирыс шуисӧ мадьяррезлісь 10 увтыр: оногур 'дас ньӧвьёсь'. Сысянь лоисӧ сэтшӧм ниммез кыдз Ungaria, Угорщина, Венгрия. Коми кыв вылын колӧ отирсӧ шуны сідз, кыдз и асьныс, мадьяррезӧн, а мунысӧ – Мадьярму.
География.
Мадьярмуыс унажыксӧ лажмыт, куйлӧ Шӧрӧт Дуна волькытінын. Рытвылын – ш.с. Дунатульын (Дуна сайын) уна мыссэз (вылынаэс 300 метраӧдз), а асыввылас, Альфёльдын, мувевдӧрыс волькыт да лажмыт. Ойвыв-рытвылын куйлӧ Киш Альфёльд нима лажмынін, кӧда рытвылас петӧ Альпа керӧссэз одзӧ. Вылынаэз татӧн 500-800 метраӧн, медджуджыт чутыс – Иротт кё: 883 м. Балатонсянь ойвылас платокоддьӧм массиввезӧн нюжалӧны 400-700 вылына Шӧрӧт Мадьяр керӧссэз (Баконь, Вертеш, Дуназуг). Дунатуль Лунвылас сулалӧны Метшек нима глыба керӧссэз, медвылын чут татӧн Зенгё (681 м). Рытвыв Карпаттэз пырӧны Мадьярму ойвылас 1000 м-ӧдз вылына мусюррезнас. Нія вулкан массиввез да извесняка платоэз кодь (Бёржёнь, Черхат, Матра, Бюкк, Черехат, Земплени-Хедьшег…), кӧднӧ кырӧтӧмӧсь паськыт ю оллез. Татӧн (Матраын) лэбӧ и Мадьярмуись медджуджыт чут – Кекеш керӧс (1014 м). Словакмукӧт визир дорын, керӧссэзас жӧ, куйлӧ и Агтелек – ыджыт карстовӧй мугырк ваувтся юэзӧн да тыэзӧн. 
Мадьярмуын куйлӧны то кытшӧм колана шедтассэз: бокситтэз, руд шом, мусир, газ. Эмӧсь сідзжӧ кӧрт, марган, ыргӧн да озысь-цинк рудаэз, минераль да термаль ваэз. 
Климатыс Мадьярмуат, керӧссэз коласын куйлӧ да, континентвывся, небыт тӧвнас да жар гожумнас. Енӧжва усьӧ во сьӧрна 450 мм-сянь асыввылас 900 мм-ӧдз керӧссэзын.
Быдӧс юэз Мадьярмуын котӧртӧны Дуналаньӧ. Ачыс Дунаыс шӧриалӧ канмусӧ ойвывсянь лунвылӧ да котӧртӧ сыӧттяс 410 км. Медыджыт ты мадьяррезлӧн – Балатон, кӧда кыскӧ туристтэзӧс быдӧс му югытісь. Сы рытвыв пом дорын куйлӧ Европаись медыджыт термальнӧй ты – Хевиз, кӧда дынын лӧсьӧтӧмась бальнеокурорт. 
Быдмӧтыс Мадьярму вылас бура мӧдкодьсьӧтӧма. Муыс унажыксӧ вевттьӧма быдтана торррезӧн: татӧн тыр ыббез, саддэз, кодтусяиннэз. Вӧррез кольччӧмась токӧ керӧссэзас да вевттьӧны мувывторсис 20 % мымда (800-1000 м вылынаӧдз быдмӧны паськыт корья вӧррез, вылынжык пантасьӧны кӧзья-нинпуаиннэз). 
Муыс волькытінын унажыксӧ сьӧдмусин, Альфёльдын эмӧсь совмусиннэз, а керӧссэзын рудмусин да рендзиннэз. 
Янсалӧм.
Мадьярму янсалӧ 19 ладор (меде) вылӧ, асвына ӧтувторнас лыддиссьӧ канкар Будапешт. 
Ладоррез:
Этася эм 24 кар, кӧдналӧн эм ладорлӧнкодь позяннэз, но нія ӧтдырйи лыддисьӧны и ладорын.
Оланіннэз.
"Унажык сы йылісь видзӧт: Мадьярмуын оланіннэз"
Мадьярмуын оланіннэз

Оланіннэз — коласын Мадьярмуын эмӧсь канкар, ладор кодь туяна каррез, мӧдік каррез да грезэддэз. Медуна отир (кык миллионся невна этшажык) олӧны канкарын – Будапештын. Эшӧ миллион – дас ыджытжык карын. 
Улісь таблича мыччалӧ Мадьярмуись оланіннэз, кытӧн отирыс 30 сюрся унажыкӧн.
Майкар посадму

Майкар посадму (рочӧнжык: "Майкорскӧй сельскӧй поселеннё") — веськӧтлан юкӧт Перем ладорись Коми кытшын, Юсьва районас. Аркмис кӧркӧся Майкарскöй да Ӧньковскöй сельсоветтэсӧ ӧтлаӧтӧмӧн.
2009 во кежӧ татӧн вӧлі кык посёлок, ӧтік посад да куим грезд (деревня). Оліссез – 3548 морт, гортвидзаннэз 1675-а.
Посадмуись шӧрин – Майкар посёлокын. Веськӧтланлӧн адресыс: 619184, Майкар, Ленин туй, 77. Тел.: (834246) 2–62–88, 2–63–2
Юралісьыс – Салахутдинов Борис Александрович
Майкар посадмуись депутаттэзлöн совет
Майкар посадмуись олан иннэз:
Ойвыв Македония

Ойвыв Македония (македон кыв вылын: Северна Македонија) — славян (македон) отирлӧн канму лунвыв-асыввыв Европаын, Балкан кӧдж вылас. Кыв сьӧрті македоннэз вачкисьӧны бӧлгаралань. Республикаӧн (Югославия пытшкын) Македония лоис 1946 годӧ, а 1991 годӧ петіс югослав федерацияись да лоис мезмыт канмуӧн. 
Ойвыв Македония межаасьӧ Элладакӧт лунвылын, Штиприякӧт рытвылын, Косовкӧт да Сӧрбиякӧт ойвылын да Бӧлгариякӧт асыввылын. 
Саридз дорӧ Македония оз пет.
Мальта

Мальта ("Malta", [ˈmɔːltə]) — Учӧтик дівывся канму Мушӧр саридзын Европа да Африка коласын. Мальталӧн канкар Валетта. Отирыс шусьӧны "мальтіэз", нія баитӧны мальті кыв вылын.
Одзжык Мальта вӧлі Бритму колонияӧн, но 1964 годӧ лоис мезмыт канмуӧн. Ӧння кадӧ Мальта унажыксӧ вовлісьӧ Итальякӧт,неылын кӧдасянь сія и куйлӧ.
Мальчов (Кудымкар район)

Мальчо́в (томмес шуöны Ма́льцева ) — Перем ладорись Коми кытшын, Кудымкар районас, грезд (деревня). 
Ним йылісь.
Татӧн кӧркӧся олісь "Радостев Арсентий Григорьевич" ( ~ 1754 ч. г.) висьтасьӧма, мыля грездыс шусьӧ "Мальчов". Важын пӧ вӧлӧма Дӧйӧгын "Терентий Мальцев" (комиöн Мальчов), кӧда мортӧс вийӧма да пышшӧма анькытш мешӧкӧн Кува дорас. Сылӧ пӧ мыйӧнкӧ гленитчас вадӧрыс, кытӧн ӧні Мальчов грездыс, сэтчӧ сія и пуксьӧма овны.
География.
Мальчов грезд сулалӧ Белоёв посадмуын, Кудымкарсянь ойвылӧ 29 км ылынаын, Кува ю дорын. 
Туйез.
Мальчовын öні лыддьöны кыкьямыс :
История.
Мальчов гӧгӧрись археологгез адззӧмась VI-IX веккезся кык казьмӧтан.
Отир.
Отирыс комиӧсь. Оліссезлӧн тшӧкыта пантасяна гишшан – Радостев. Эмӧсь увтыррез: Костика увтыр, Миш увтыр, Олёш увытр, Паль увтыр.
Мараты посадму

Мараты посадму () — веськӧтлан юкӧт Перем ладорись Коми кытшын, Кӧчладор районас. 
2009' во кежӧ татӧн вӧлі куим посёлок да олісӧ , кӧдна видзисӧ . 
Веськӧтлан шӧриныс — Мараты посёлокын, тел. 8 (34293) 9-24-43.
Юралісьыс: Полина Ольга Николаевна.
Мараты посадмуись ӧння оланіннэз:
Мари кыв

Мари кыв () — урал вужись чудь-йӧгра группаись мари увтырись кыв. Мари кыв вылын баитӧ мари отир. Мари кыв стандартизируйтом кык вариантын: олык мари вариант сьӧрті сёрнитӧны 451 сюрс морт, курык мари вариант сьӧрті – 36 сюрс морт.
Мари кывлӧн кыкнан вариант ӧтлаын роч стандарт кывкӧт лыддиссьӧны каналан кыввезӧн Мари Республикаын. 
= Кыв отир оланын =
Небӧг лэдзӧм.
= История =
= Кывлад =
Матісь Асыввыв

Матісь Асыввыв (рочӧнжык: "Ближньӧй Восток", араб.: "شرق أدنى‎‎", фарс.: "خاور نزدیک", ивр.: "הַמזרח הַקָרוֹב", тюрк.: "Yakın Doğu") — география да политика сьӧрті ыджыт ладор, кӧда нюжалӧ Мушӧр саридз лунвыв да асыввыв доррезсянь Перс курья дорӧдз. Ыджытжык торнас Матісь Асывыв куйлӧ Азияын, учӧтжыкӧн – Африкаын.
Канмуэз.
Быдӧнныс лыддьӧны этія регионын сэтшӧм канмуэсӧ: 
Паськытжыка босьтӧмӧн татчӧ пыртӧны эшӧ и Магрибись канмуэз: Алжир, Ливия, Марокко да Тунис, а сідзжӧ Судан, мыля энія канмуэз история да культура ладорсянь веськыта йитчӧмӧсь вылынжык шуӧм муэзкӧт. 
Сэсся Мавритания да Сомали сідзжӧ видзӧны йитӧттэз Матісь Асыввылыскӧт, кӧть и абужык ённэзӧ ни.
Афганистан да Пакистан буражык йитчӧмӧсь Шӧрӧт Азиякӧт да Индиякӧт, нежӧ Матісь Асыввывкӧт. Ӧтлаын Ираныскӧт нійӧ канмуэсӧ вежӧртӧны кыдз Шӧрӧт Асыввыв.
Мукӧд кыввезын Матісь Асыввывсӧ быдсӧн шуӧны Шӧрӧт Асыввыв, шуам инглиш кыв вылын этія регион шусьӧ Middle East, курд кыв вылын – Rojhilata Navîn.
Унаӧн шуӧны, этӧ пӧ ыджыт ӧтласа регион: Матісь да Шӧрӧт Асыввыв.
Мукӧдыс пыртӧны Матісь Асыввыв регионӧ и кавказсайся канмуэз: Картвелму (Грузинму), Хаястан (Арменму) да Азербайджан.
Но нія канмуэз, кыдз и Тюркия да Кипр, асьнысӧ лыддьӧны Европа канмуэзӧн.
Кыввез.
Матісь Асыввылын унажык отирыс баитӧны араб, фарси, тюрк да курд кыввез вылын. Нысся эмӧсь уна мӧдік кыввез да диалекттэз.
Эсканнэз.
Регионас невна не быдӧс оліссез – муслиммез. Кӧть Матісь Асыввылас эмӧсь христостуйлӧн да иудаизмлӧн тыдалана шӧриннэз да вежаиннэз.
Меря

Меря — этӧ финн-йӧгра отир.
Меря кыв

Меря кыв — этӧ ӧшӧм фин-йӧгра кыв. Тайö кыв коксис XVII нэлын.
Метшкӧр (ю)

Метшкӧр — неыджыт ю Перем ладорись Коми кытшын, Кувалӧн шульга вож.
Метшкӧр – 20 км кузя. Бассейныс – 220 км² ыжда. 
Ваыс кынмӧ октяб помын, а оссьӧ – апрель помын. 
Медыджыт вожжес – Лопва да Исаковка.
Ю дорын сулалӧ посад Белоёв да грезддэз: Чибьян, Иллич, Карбас, уссёын – Метшкӧр грезд.
Мещера кыв

Мещера кыв — этӧ ӧшӧм фин-йӧгра кыв.
Микув (Юсьва район)

Мику́в (рочӧнжык Николаева) — Перем ладорись Коми кытшын, Юсьва районас грезд (деревня). 
Микулыс пырӧ Карпов посадмуӧ.
Миллён

Миллён — лыддьӧс, сюрс сюрс. Лыдпасыс - 1 000 000, 106. В системе СИ числу соответствуют приставки: мега — для миллиона (106) и микро — для одной миллионной (10−6).
Мой

Мой нето миян мой () — сія вӧй пода.
Пырӧ нимӧтчиссез классӧ, йириссез чукӧрӧ, мой котырӧ, мой увтырӧ.
Мокша кыв

Мокша кыв (рочонжык: "мокша-мордовскӧй кыв", мокш.: "мокшень кяль, mokshanj kälj") — урал вужись чудь-йӧгра группаись кыв.
Молдова

Молдова (ром.: " Moldova", ) — неыджыт канму асыввыв Европаын, кӧда межаасьӧ Ромыниякӧт рытвылын да Украинакӧт мӧдладоррезсянь. Республикалӧн тор роч сепаратисттэз контроль увтын. Канкарыс Кишинӧв. Куйлӧ унажыксӧ Нистру да Прут коласын. Саридз дорӧ оз пет.
Монако

Монако (фр.: " Monaco" [moˈnako]) — учӧтичок канму-кар рытвыв Европаын, куйлӧ Франс да Мушӧр саридз коласын. 
Ӧні Монакоыс зораммӧ унажыксӧ озыр отир вылын, кӧдна локтӧны татчӧ шоччисьны мӧдік канмуэзісь. 
Монако пырӧ: ӦВК-ӧ (1993 восянь), ОБСЕ-ӧ, Ӧтласа Европаӧ (2004 восянь), Интерполӧ, ЮНЕСКО-ӧ, ВОЗ-ӧ. Татӧн видзӧ медшӧрӧт офиссӧ Гидрография сьӧрті йӧзколасся котыр.
Морт

Морт (: "homo" — морт, "sapiens" — вежӧра) — этӧ пода, латин вылісь кӧ вуджӧтны лоӧ "вежӧра морт". Англияись натуралист Дарвин Чарльз сьӧрті кӧ, Му вылын ӧння кадӧ олісь морт аркмӧма ӧбезьянаись.
Мосин (Юсьва район)

Мосин (рочӧнжык Мосина) — Перем ладорись Коми кытшын, Юсьва районас грезд (деревня). Грездыс сулалӧ Истер ю дынсянь неылын.
Мосиныс пырӧ Карпов посадмуӧ.
Москвина (Кудымкар район)

Москвина́ (мукӧдыс шуӧны Москви́нчи) — ыджыт грезд (деревня) Перем ладорись Коми кытшын, Кудымкар районас. Грездыс сулалӧ Кудымкарсянь рытвылӧ 38 км ылынаын, Вежайка ю дорын.
Москвинаыс ӧні пырӧ Иньвайыв посадмуӧ, а 2006 годӧдз татӧн вӧлі Москвина сельсоветлӧн шӧрин.
Ордча грезддэз.
Москвинасянь ойвылас, Кувалань трак кузяс кӧ мунан, петӧны грезддэз Вальков, Ӧндриан да Вежайка. Мунан кӧ лунвылӧ, Иньвайывланяс, локтан Черӧмнӧйӧдз, Виль Жуковӧдз да Кариновӧдз. Асыввылын, Белоёвлань тракт дорын сулалӧ Сель. Сы ладорын жӧ кӧркӧ вӧлӧмась ӧні овтӧм ни деревняэз Шатун, Носков да Важ Жуков.
Янсалӧм.
Москвинакӧт топ сулалӧ Яраш грезд, кӧдӧ позьӧ ни лыддьыны Москвина торӧн.
Веськӧтлан.
2006 воӧдз Москвинаын вӧлі сельсовет. Ӧні грездас кольччис токӧ ӧтік морт (староста?), кӧда баитӧ отирыскӧт влась нимсянь. Эм почта. Милицияись участковӧй кайлӧ татчӧ Иньвайывсянь.
Отир.
Олӧны Москвинаын москви́нса нето москви́нчи. 2009 во пондӧтчикӧ нія вӧлісӧ 289 морт, видзисӧ 82 горт. Этӧ кыкись унажык 1970 год сьӧрті, кӧр татӧн олӧмась дзир 130 морт. Быдӧс оліссез комиӧсь. Уна отир локтӧны овны Москвинаас ордча грезддэзісь, а Москвинасянь мукӧдыс вешшӧны шӧриннэзлань, Иньвайылӧ нето Пешнигортӧ.
Памиллёэз коласын унажыксӧ ветлӧны сэтшӧммез: Васькин, Зубов, Устюжанцев, Харин, Хозяшев, Бачев.
Кулӧммезнысӧ москвинсаыс нӧбӧтӧны шойнаӧ, кӧда куйлӧ грездсяняс асыввылас, Сель да Носкова коласын. Сэтчинӧ жӧ дзебсьӧны селёвса да ярашовса. 
Кӧзяйство да быт.
Одзжык Москвинаын вӧлі колхоз «За мир» (отирыс сералӧмӧн шуӧмась сійӧ «Замри»). Ӧні ӧтласа аркиль абу. 
Грездас эм ферма. Видзӧны баляэз, мӧссэз. Отирыс быдтӧны карч, мукӧдыс ӧктӧны вӧр ма. Быдӧс вузалӧны ньӧбсиссезлӧ. Ягӧдалӧны да тшакьялӧны унажыксӧ ас пондасис. Кӧть матісь вӧррезын олӧны ошшез, кӧиннэз да вӧрпорссез, москвинса озӧ тодиль вӧралӧ. Сю сідзжӧ озӧ быдтӧ.
Москвина дорын, Вежайка ю вылын, эм пруд, кытчӧ кӧркӧ лэдзӧмась карппез. Ӧні энӧ чериэсӧ кыйлӧны.
Москвинаын эм кык магазин: ӧтыс сельпо, мӧдыс — асторья.
Бытын кесъялан пункт 2000 воэзӧ грездісь подналісӧ, кыдз и пӧжаланін (пекарня). Няньсӧ ваявлӧны Иньвайылісь, нето ветлӧны сыла Куваӧдз.
Туйез Москвиналаняс умӧльӧсь.
Телевизоррез эмӧсь быд керкуын. Радио абу нач, кыдз и мобильниккез. Но грездын эм телефона будка.
Культура.
Москвинаын эм под (основнӧй) школа, клуб, сы бердын библиотека. Шогаліссез понда осьтӧм пельшера-акушера пункт.
Кӧркӧ грездас вӧлі часовенка, кӧда ӧні кежӧ быдсӧн киссьӧм. 
Казьмӧтаннэз да сингажӧтаннэз.
Москвинаас сулалӧ Айму понда косясянын усьӧм земляккезлӧ обелиск.
Мошегова Анна Трофимовна

Мошегова Анна Трофимовна (1905–1985) — коми велӧтісь, перем коми кыв вылын буквар лӧсьӧтісь. Коми кытшын совет кадӧ тыдалана мӧрт.
Олантуй.
Чужис Белюковаын (Юсьва р-н) 1905 февраль 16 (2) лунӧ. Пенсия вылын 1963 восянь. Куліс 1985 май 5 лунӧ.
Политикаын роль.
В 1937-38 воэзӧ вӧлі ӧтлаын А. М. Споровакӧт да В. И. Якимовкӧт окружнӧй комиссиянын, кӧда лӧсьӧтіс виль коми анбур роч графика под вылын. Сувтіс паныт асланым коми терминологиялӧ, а коми гижӧмсӧ тшӧктіс сибӧтны роч орфография дынӧ.
Мурома кыв

Мурома кыв — этӧ ӧшӧм фин-йӧгра кыв.
Муткыльтан (ю)

Муткыльтан — неыджыт ю Перем ладорись Коми кытшын, Велваӧ усян Весымлӧн шульга вож.
Юыс ? км кузя. Бассейныс – ? км² ыжда. 
Ваыс кынмӧ октяб помын, а оссьӧ – апрель помын. 
Муткыльтан дорын сулалӧны грезддэз: Киршин, Мааков, Ёгоров, Баран, Падей, Трапезник.
Мылдін район

Мылдін район () — веськӧтлан юкӧт Коми Республикаын; республикалӧн 15 районісь ӧтік.
Веськӧтлан шӧрин – Мылдін карокын. Мылдінсянь Сыктывкарӧдз 515 км ылына.
Районыс аркмӧтӧм 1931 годӧ.
География.
Мылдін районыс 40,7 сюрс км² ыжда. Мувывтор сьӧртіыс сія лоӧ Коми Республикаас мӧдік местаын Чилимдін район бӧрын. 
Куйлӧ Коми Республика лунвыв-асыввылын. Межаасьӧ Вуктыл районкӧт ойвылын, Йӧгра кытшкӧт асыввылын, Свердловск лапӧвкӧт лунвыв-асыввылын, Перем ладоркӧт лунвылын, Кулӧмдін районкӧт рытвылын да Сӧснагорт районкӧт ойвыв-рытвылын. 
Мувевдӧрыс – мыссэза волькытін, асыввыв дорӧттяс – Урал керӧссэз. Рытвылӧт нюжалӧ Тиман мусюр.
Медыджыт ю районас – Печора, кӧда дорын, Мылва уссёын, сулалӧ Мылдіныс. Медыджыт вожжес Печораыслӧн район му вылын Унья да Ылыдз.
Климатыс шӧркодя континентвывся, тӧлыс кузь да кӧдзыт, гожумыс дженыт да абу жӧ бура шоныт. Год сьӧрна шонтӧгыс вежласьӧ 34 °C диапазонын. Вося шӧрӧт шонтӧгыс лоӧ –1 °C –2 °C. Январ коста шӧрӧт шонтӧгыс лоӧ –18 °C, июль коста +16 °C. Во сьӧрна луннэз, кӧр руыслӧн шонтӧгыс 0 °C -ся вылынжык, шӧркодяс 170-180-а. Енӧжва усьӧ год сьӧрна шӧркодяс 556 мм-ӧн. 
Аслас кӧдзыт климат шогья районсӧ пыртӧмась медся ойвыв мувывторрез коласӧ. 
Колана шедтассэз: кали сов, кирпич сёйму, бокситтэз, торф. Кынымкӧ неыджыт шогманінын шедтӧны газ да мусир.
Вӧрыс унажыксӧ кӧзъя да ньывпуаин, ю оллезын вӧррес кыдз сораӧсь. Эм кынымкӧ сыспуаин. 
Ыджыт мувывтор (721,3 сюрс га) районас босьтӧ Печора-Ылыдз доръянін, кытӧн олӧны мӧділаэзас етшаӧн кольччӧм кыяна вӧрпиэз (низь, кидӧс, вурд, норка, ондатра). Олӧ сэтӧн и мӧдік звир: вӧрмӧссэз, вӧй кӧррез, ошшез. 
История.
Мылдін район аркмӧтӧм 1931 вося февраль 20 лунӧ.
Отир.
Оліссез Мылдін районас 15,9 сюрс морт, ны коласісь 21% – комиӧсь. Джынся унжык отирыс (9,6 сюрс морт) олӧны Мылдін карокын.
Веськӧтлӧм.
Мылдін район вылын юралісьыс Широтов Виталий Валентинович. Веськӧтланыслӧн адрес: 169420, Мылдін район, Мылдін посёлок, Ленин туй, 2. Факс (82138) 910-84. Районісь сӧветын юралісь Голубев Лев Васильевич.
Янсалӧм.
Мылдін районын 11 веськӧтлан юкӧт: ӧтік карму (Мылдін) да 10 посадму.
Оланіннэз.
Мылдін районын 34 оланін: ӧтік карок (ачыс Мылдіныс), 16 посёлок, нёль посад да 13 грезд.
Экономика.
Мылдін районын кӧзяйство базируйтчӧ унажыксӧ вӧр лэдзан вылын (быдсӧн 64 учӧт уджаин). 2003 во помын сэтчин шедтісӧ мед 1254 морт нето районас быдӧс уджаліссез коласісь 23%.
Медыджыт уджаиннэз вӧрлэдзӧмын:
Мусир да газ районісь кошшӧны да шедтӧны:
Му-видз уджалӧны:
Мыс (Кӧсладор район)

Мыс — Перем ладорись Коми кытшын, Кӧсладор районісь Кӧс посадмуын грезд (деревня), кӧть мукӧдыс и лыддьӧны сійӧ Порошволь грездлӧ тор туйӧ. 
Мысыс куйлӧ Кӧссянь ойвыв-рытвылӧ 20 км ылынаын, да кык километра ылынаын Сым ю дорсянь лунвылӧ, Пятигорланьӧ мунтӧн автотуйсянь веськыт ки вылас, ыббез коласын.
Ордча грезддэз.
Мыссянь рытвылас, кырас сайын сулалӧ Порошволь грезд. Мукӧдкоста Порошволь да Мыс лыддьӧны ӧтік деревняӧн (Порошвольӧн жӧ шусьӧ). 
Этія кыкторья грезд дынсянь медматын олан пункт — Несӧль деревня, кӧда сулалӧ лунвыв-рытвылӧ 1,5 км ылынаын. Сы ладорын жӧ куйлӧ быдӧс матісь грезддэз понда ӧтласа шойна. 
Лунвыв-асыввылас трасса кузя, ылынкодь ни, сулалӧ Маскаль, ойвылас медматын грезд — Дасморт. 
Вӧрынжык, лунвыв-рытвылас, кӧркӧ вӧлӧмась сэтшӧм учӧтик грезддэз, кыдз Новосёл да Собачка. Сэтӧн олӧмась сваль роччез, кӧдна ӧні вуджисӧ Мысӧ да Порошвольӧ. 
Уличаэз.
Грездын уличаэз сэтшӧммез: 
Отир.
Олӧны Мыс грездын 101 морт (2009 во пондӧтчан кежӧ), видзӧны 39 горт. 
Медодз деревняас олӧмась чисто комиэз. Сэсся, война коста, татчӧ локтӧмась роччез, этасянь талун татӧн оліссез коласын эмӧсь и комиэз, и роччез. Унажыкыс сё жӧ комиэз. Школаын (Порошволяс) быдӧнныс кывзӧны коми кыв сьӧрті уроккез. Но мунӧ сёрни коми кывсӧ школаись вӧтлӧм йылісь.
Памиллёэз коласын медуна пантасьӧны Щербаковвез, Останиннэз, Жижилеввез.
Религия сьӧрті отирыс веськыткылаӧсь (православнӧйӧсь). Мыля часовенка Порошволяс пӧдналӧм, Мысісь отирыс ветлӧны юрбытны Кудымкарӧ нето Кӧс посадӧ.
Мышьяк

Мышьяк (As) — сія химияись 33-ӧд ӧтувтор. Полиметалл, емдон рӧма. Топыта (руд мышьякыслӧн) - 5,73 г/см³. Сылӧтан шонтӧг - 1090 K.
Недерланд

Недерланд ( [ˈneːdərlɑnt], ) — мезмыт канму Рытвыв Европаын Ойвыв саридз дорын (вадӧрыс 451 км кузя). Межаасьӧ кык канмукӧт, асыввылас Немечмукӧт (577 км кузя визирыс) да лунвылас Белгиякӧт (450 км кузя визирыс). 
Недерланд аркмӧтӧ Недерланддэзісь Короляин (нед. Koninkrijk der Nederlanden), кытчӧ сідзжӧ пырӧны Кариб саридзись Аруба ді (кӧдалӧн эм тодильнӧй статус) да Недерланд увтісь Антил діэз.
Канкар Недерландын – Амстердам, но парламент да веськӧтлан пукалӧны Гаагаын. Каррез Гаага, Амстердам, Утрехт да Роттердам лӧсьӧтӧны агломерация Рандстад, кытӧн олӧны 7,5 миллион морт.
Недерланд аркмис 1581 годӧ, кӧр татісёвӧй муэз мезмӧтчисӧ Эспання король увтісь.
Канму пырӧ ӦВК-ӧ, Ӧтласа Европаӧ да НАТО-ӧ.
Недерландісь кыв

Недерландісь кыв — этӧ герман кыв, Недерланд каналан кыв.
Нема (ю)

Нема — неыджыт юок Перем ладорись Коми кытшын, Кӧсваӧ усян Лолӧглӧн веськыт вож.
Немалӧн кузяыс – ? км. Бассейныс – ? км² ыжда. Вадӧрыс нюрйӧсь.
Ваыс йысялӧ октяб помын, а оссьӧ – апрель помын. 
Ю дорын олан иннэз абуӧсь.
Немечму

Немечму (, ) — ыджыт канму рытвыв Европа шӧрын. Тыр нимыс "Немечму йитан республика" (рочӧнжык: "Федеративнӧй Республика Германия", немеч кыв вылын: "Bundesrepublik Deutschland", шусьӧ [ˈbʊndəsʁepuˌbliːk ˈdɔʏtʃlant]). 
Ойвылын Немечму межаасьӧ Данмарккӧт да петӧ Ойвыв да Балты саридззез дорӧ, асыввылын видзӧ ӧтласа визир Польскакӧт да Ческокӧт. Лунвылас Немечмукӧт ордчон куйлӧны Австрия да Швайсму, рытвылын — Франс, Лецебург, Белгия да Недерланд.
Мывывторыслӧн ыжда 357,021 кв.км. Климатыс — шӧркодь, вежласьӧ сезоннэз сьӧрті. Оліссез — 82 млн. морт, этӧ лоӧ медуна Ӧтувтчӧм Европаын. Му югытын быдӧс пышьяліссез коласісь куимӧт торыс адззӧмась мӧдік гортнысӧ Немечмуас. 
Немечму — парламента федератив республика, тэчӧм 16 йитчан муись ("бундесланддэзісь").
Канкарыс да канмуын медыджыт карыс — Берлин. 
Немечму пырӧ Ӧтувтчӧм Войтыррез коласӧ, НАТО-ӧ, Кыкьямыса йылӧ, Кыкдаса йылӧ, OECD-ö, Муюгытісь удж артмӧтчанӧ (ВТО). 
Немечмулӧн экономика ӧддьӧн вына: му югытас сія ВВП сьӧрті нёльӧт, эмбур петкӧтӧм (экспорт) сьӧрті - мӧдік да эмбур пыртӧм (импорт) сьӧрті — медодзза.
Канмуын лӧсьӧтӧма бур олан отир понда, бура зорӧтӧм йӧзыслӧ бытын отсалан тэчас.
Немечму юралӧ тӧдӧс (наука) да технология кынымкӧ сфераэзын.
Несӧль (Кӧсладор район)

Несӧ́ль (рочӧн Несоли́) — Перем ладорись Коми кытшын, Кӧсладор районісь Кӧс посадмуын учӧтик грезд (деревня). 
Несӧльыс куйлӧ Кӧс посадсянь ойвыв-рытвылӧ 23 км ылынаын, Сым ю дорсянь лунвылӧ кык километра ылынаын, Пятигорланьӧ мунтӧн автотуйсянь шульга ки вылас, ыббез коласын. 
Ордча грезддэз.
Кӧркӧ Несӧль вӧлі Порошволь сельсоветын. Медматын олан пункт — Порошволь и эм. Сія сулалӧ Несӧльсянь ойвыв-асыввылӧ ӧтік километра ылынаын (автотуй кузяс сэтчӧ муннытӧ 1,5 км). Кыкнан деревня коласын куйлӧ ӧтласа шойна. Сійӧн, мыля Несӧляс не садик, не школа, не магазин, не почта, не мый абу, несӧлёвчиыс вовлӧны пыр Порошвольӧ.
Ним йылісь.
1875 воын грездсӧ казьтылӧмась то кыдз: "Несолево на р. Негожевая". А. С. Кривощёкова-Гантман сьӧрті позьӧ вӧзйыны кык этимология: коми нимкодьсянь ("несыль" — пыр несйись морт), нето роч нимкодьсянь ("несоль" — морт, кӧда оз солав сёянсӧ). 
Уличаэз.
Грездын эм куим улича:
Отир.
Олӧны Несӧляс 42 морт (2009 во пондӧтчан кежӧ), видзӧны 16 горт. Отирыс шусьӧны несӧлё́вчи. Оліссез комиӧсь.
Нидзыв

 
Нидзыв () — сія гаггез чукӧрись подаок.
Низь

Низь (, ) — коми пармаын олісь вӧй пода.
Классификация сьӧрті пырӧ нимӧтчиссез классӧ, лёквиррез чукӧрӧ, тулан кортырӧ, тулан увтырӧ.
Ниндуль

Ниндуль () — этӧ тшак.
Нипан (ю)

Нипан — неыджыт юок Перем ладорись Коми кытшын, Кӧсваӧ усян Льӧмьюлӧн шульга вож.
Нипаныслӧн кузяыс – ? км. Бассейныс – ? км² ыжда. 
Ваыс кынмӧ октяб помын, а оссьӧ – апрель помын. 
Нипан да Льӧмью ӧтлаасянінын сулалӧ Гаинчи грезд (деревня).
Нитш

Нитш () — этӧ быдмас чукӧрись ловья тор.
Виль Сибиркар

Виль Сибиркар ()— этӧ кар Рочмуын, Виль Сибир лапӧвлӧн канкарыс.
Норвег

Норвег (букмол вылын: Norge, нюнорск вылын: Noreg, ) — норман отирлӧн канму Ойвыв Европаын, Скандинав кӧдж рытвыв ладорын. 
Мӧдік муэзкӧт Норвег межаасьӧ токӧ асыввылын; татӧн сыкӧт ордчӧн куйлӧны Рочму, Суоми да Шведму. Лунвылас, саридз вис сайын, Норвег вылӧ видзӧтӧ Данмарк. Ойвылын канму петӧ Баренц саридз дорӧ, рытвылын – Норвег саридз дорӧ, лунвыв-рытвылын – Ойвыв саридз дорӧ. 
Сэсся Норвег видзӧ Арктикаын Свальбард архипелаг да Ян Маен ді, а сідзжӧ Буве ді Антарктида дорын.
Нояб

Нояб — год вылас дас ӧтікӧт тӧлісь (мисеч). Нояб петӧ октяб да декаб коласын.
Латынь кылын этія тӧлісь шусьӧ november, мый лоӧ ӧкмысӧт (девятӧй). Этадз сія пондіс шусьыны сы понда, мыля воыс (годыс) латыняналӧн пондӧтчӧма мартын.
Коми муын нояб коста кынмӧны юэз, а ачыс муыс вевттисьӧ лымнас.
Лунвывся пермяна – удмурттэз – шуӧны ноябсӧ шуркынмон толэзь 'ю (шор) кынман тӧлісь'.
Важся коми нимыс нояб понда – вӧльгым.
Нырыб (Чердын район)

Ны́рыб (татісь диалектын Ны́рöб) — Перем ладорись Чердын районын карок. Кöркöся коми оланін. Öні лёккериссезöс видзанін.
Ним йылісь.
Нырыб позьö вежöртны, кыдз Ныр нима мортлöн ыб (татісь коми диалектын "ыб" туйö шуöмась "öб"). 
География.
Ордчöн котöртö ю, кöдö роччез шуöны "Ныробка". 
Янсалöм.
Нырыбын эм посад и зона.
Нямыр

Нямыр () — этӧ быдмас, сёян ягӧда.
Нёнь (ю)

Нёнь (мӧднёж – Ньӧнь) — неыджыт ю Перем ладорись Коми кытшын, Иньваӧ усян Исывлӧн шульга вож.
Юыслӧн кузяыс – 20 км. Бассейныс – 30 км² ыжда. 
Ваыс кынмӧ октяб помын, а оссьӧ – апрель помын.
Ович (Иньваӧ усян ю)

Ович (рочӧн: "Олыч") — неыджыт ю Перем ладорись Коми кытшын, Иньвалӧн веськыт вож.
Юыслӧн кузяыс – 13 км. Бассейныс – ? км² ыжда. 
Ваыс йысялӧ октяб помын, а оссьӧ – апрель помын. 
Медыджыт вожжес: Кекур, Олляшор да Сергинашор. 
Ович дорын сулалӧны грезддэз (деревняэз): Новосёлова (овтӧм), Пидай, Миронова, Почкина. Уссёланьын Ович котӧртӧ Кудымкарӧт, сы юкӧт Юрина кузяс.
Одань (ю)

Одань — неыджыт юок Перем ладорись Коми кытшын, Кӧсвалӧн шульга вож.
Оданьлӧн кузяыс – ? км. Бассейныс – ? км² ыжда. 
Юыс кынмӧ октяб помын, а оссьӧ – апрель помын. 
Уссёын сулалӧ Одань посёлок.
Оз

Оз () — этӧ быдмас, ягӧдыс сёяна.
Озісь

Озісь (Sn) — сія химияись 50-ӧд ӧтувтор. Металл, чочком рӧма. Топыта - 7,31 г/см³. Сылӧтан шонтӧг - 505,1 K.
Ой Пожым (Кӧчладор район)

Ой Пожым — Перем ладорись Коми кытшын, Кӧчладор районісь Кӧч посадмуын грезд (деревня). 2006 воӧдз сія вӧлі Кӧч сельсоветын.
География.
Ой Пожымыс сулалӧ Кӧч посадсянь рытвылӧ 12 км ылынаын, Необ шор дорын, сьӧд вӧр шорын.
Ордча грезддэз.
Мадматын олан ин — Лягай грезд — сулалӧ Ой Пожымсяняс лунвыв-асыввылын. Вӧррез сайын Ой Пожым гӧгӧр эм сэтшӧм грезддэз: Воробьёв да Дёма ойвыв-рытвылын, Гӧрдей ойвыв-асыввылын, овтӧм ни Долгоев да Нинмараск асыввылын, асыввылын жӧ Леспромкоз посёлок да Кӧч посад. 
Отир.
Ой Пожымын оліссезлӧн лыдыс медбӧрья нёльдас годӧн невна чинӧма. 2009 во пондӧтчикӧ татӧн олісӧ 61 морт, кӧдна видзисӧ 18 горт, а 1970 годӧ грездас вӧлі 95 морт.
Ойвожка (ю)

Ойвожка — неыджыт ю Перем ладорись Коми кытшын, Иньваӧ усян Кордьюлӧн шульга вож.
Ойвожкалӧн кузяыс – ? км. Бассейныс – ? км² ыжда. 
Ваыс кынмӧ октяб помын, а оссьӧ – апрель помын. 
Ю дорын кӧркӧ сулаліс Зойтамыс грезд.
Ойвыв

Ойвыв — одна из четырёх сторон света, та, что соответствует направлению на солнце в полночь.
Коми пас — В, отиркостись — N ("nord").
Ойвыв Европа

Ойвыв Европа (рочӧнжык: "Севернӧй Европа", фин.: "Pohjois-Eurooppa", швед.: "Nordeuropa") — Европалӧн ойвыв тор, кытчӧ унажыксӧ пыртӧны: Исланд ді, Скандинав кӧдж, Ютланд кӧдж, Финму да Балты саридзлӧн лунвыв-асыввыв вадӧр (Балтыдор).
Ойвыв Европаын лыддьӧны асьнысӧ кыкьямыс канму:
Эмӧсь и мӧдік нёджӧввез сы вылӧ, кытшӧм канмуэз пырӧны Ойвыв Европаас.
Шуам, Ӧтувтчӧм Войтыррез лыддьӧны Ойвыв Европаын сідзжӧ Брит діэз, сідзкӧ сэтчин лоасӧ эшӧ кык канму:
Автономияэззісь Ойвыв Европаын куйлӧны:
Мукӧдыс и Ойвыв Рочму сідзжӧ пыртӧны Ойвыв Европаӧ.
Ойвыв Ык (ю)

Ойвыв Ык — неыджыт ю Перем ладорись Коми кытшын, Иньвалӧн шульга вож.
Юыслӧн кузяыс – 31 км. Бассейныс – 50км² ыжда. 
Ойвыв Ыкыслӧ паныт Иньваӧ усьӧ Лунвыв Ык.
Ваыс кынмӧ октяб помын, а оссьӧ – апрель помын. 
Ойвыв Ык дорын сулалӧны олан иннэз: Яранёв, Якунь, Ӧнтипинчи.
Октыль (ю)

Октыль — неыджыт юок Перем ладорись Коми кытшын, Кӧсвалӧн шульга вож. Невунка лунвылас Кӧс посад дынсянь.
Октыльлӧн кузяыс – ? км. Бассейныс – ? км² ыжда. 
Ваыс йысялӧ октяб помын, а оссьӧ – апрель помын. 
Ю дорын кӧркӧ вӧлі Октыльсорд грезд, мытын сулалӧны ӧння грезддэз (деревняэз) Виль Гущин да Важ Гущин.
Октыльсорд сельсовет

Октыльсорд сельсовет — кӧркӧся веськӧтлан юкӧт Коми кытшись Кӧсладор районын. Шӧриныс – Чиркӧв грездын (деревняын). 
Октыльсорд сельсовет увтӧ пырлісӧ грезддэз: 
Чирковаись сельсоветсӧ вежӧм бӧрын муэсӧ пыртӧмась Кӧс сельсовет увтӧ.
Октяб

Октяб — этӧ тӧлісь.
Олляшор (ю)

Олляшор — неыджыт юок Перем ладорись Коми кытшын, Иньваӧ усян Овичлӧн веськыт вож.
Юыслӧн кузяыс – ? км. Бассейныс – ? км² ыжда. 
Ваыс йысялӧ октяб помын, а оссьӧ – апрель помын.
Омен (ю)

Омен — неыджыт ю Перем ладорись Коми кытшын, Кӧсваӧ усян Косьялӧн веськыт вож.
Оменлӧн кузяыс – 20 км. Бассейныс – ? км² ыжда. 
Юыс кынмӧ октяб помын, а оссьӧ – апрель помын.
Омва

Омва () — этӧ ыджыт кар Рочмуын, Омва лапӧвлӧн канкарыс.
Онолва (ю)

Онолва (мӧд нимыс – Нылва) — неыджыт ю Перем ладорись Коми кытшын, Кӧсвалӧн шульга вож.
Онолвалӧн кузяыс – 80 км. Бассейныс – 500 км² ыжда. 
Юыс кынмӧ октяб помын, а оссьӧ – апрель помын. 
Медыджыт вожжес – Урью, Пузым да Вежайка.
Онолва дорын сулалӧны олан иннэз: Пелым, Куделька, Маскаль, Ыджыт Коча, Учӧт Коча, Усь Онолва.
Очамчира

Очамчира — этӧ кар Абхазияын, Очамчира районлӧн канкар.
Ошгаг

Ошгаг () — сія геббез чукӧрись подаок.
Ошсьӧктан

Ошсьӧктан () — этӧ быдмас. Коми кылын сылӧн эм уна мӧдік ним: "сьӧктантурун".
Ошыб (Кудымкар район)

Ошыб (мукöдыс гижöны ) — Перем ладорись Коми кытшын, Кудымкар районас, посад. Ошыб посадмулӧн шӧрин.
Ним йылісь.
Ошыбын чужöм и быдмöм "Радостев Павел Михайлович" сьӧрті, посад местаын вӧлісӧ ыджытся-ыджыт ыббез, кытӧн быдмис сю и кытчӧ петісӧ уна ошшез и быдӧс гудыртісӧ, дзугисӧ. Сысянь отир, кӧдна татчӧ локтісӧ, казялісӧ соровтӧминсӧ да шуисӧ этійӧ местасӧ "Ошыбӧн".
Но былись-ту, ыбсö нимтöмась Ош нимкодя морт сьöрті, кöдалöн ыбыс и вöлі.
География.
Ошыб посад сулалӧ Кудымкарсянь ойвылӧ 29 км ылынаын.
Янсалöм.
Посадын куим тор: Важ Ошыб, Виль Ошыб да Лячкан.
История.
Роччез первуись казьтыштöмась Ошыб 1700’ годö ("починок на Ошибе"). Посадöн сія лоöм 1862’ во, пуовöй Митрей вичку лэптöм бöрын. 
1905’ годö Ошыбас осьтöмась библиотека.
1928’ тöвпомö татчö лöсьöтöмась «Ошыбскöй» колхоз. 1933’ ародз 1’ лунö посадас осьтöмась ойвывся сюртöм пода йылöтан шöрин. 
1951’ март 12’ лунсянь Ошыбас уджалöма гырисьмöтöм сельхозартель «Шверник нима» (1957’ аршöр 30’ лунсянь нимыс лоас «Совет»). 
1969’ тöвшöр 8’ лунö колхоззэз «Совет» да «Чапаев нима» öтлаöтöмась и ны под вылын лöсьöтöмась «Ошыбскöй» совхоз. 
2006’ тöвшöрöдз Ошыбас пукалöма Ошыбскöй сельсоветлöн веськöтлан. Сэсся виль роч туйдöттэз сьöрті татчö керöмась Ошыб посадму понда шöрин.
Веськöтлан.
Öні Ошыбыс пырö Перем ладорись Коми кытшö, Кудымкар районас. Посадыс — Ошыб посадму понда шöрин.
Отир.
Ошыбын оліссезöс шуöны ошиби́нчи нето о́шыбса (öтік морт о́шибись нето о́шибскöй). 2010’ во пондöтчикö татöн лыддьöмась 685 лов. Эта невна не кыкись унажык 1970’ во сьöрті, кöр посадас олöмась 373 морт. 
Отирыс комиӧсь, баитöны комиöн. 
Оліссез гишшаннэзісь унажыксӧ пантасьӧны Лунегов да Радостев.
Татӧн торьясьӧны увтыррез: Палёв увтыр, Парапон увтыр, Попов увтыр, Торговӧй увтыр, Чикай увтыр. 
Кöзяйство да быт.
Ошыбын эм автобус сувтчан, ветлöны рейссэз Кудымкар-Мелекин, Кудымкар-Öрна,Перем-Ошыб, Кудымкар-Егорова.
Казьмöтаннэз да сингажöтаннэз.
Археология сьöрті казьмöтаннэз:
Ошыб посадму

Ошыб посадму (рочӧнжык Ошибскӧй сельскӧй поселеннё) – веськӧтлан юкӧт Перем ладорись Коми кытшын, Кудымкар районас. 
2009 во кежӧ татӧн вӧлі 35 олан ин: ӧтік посад, куим посёлок (Велва База, Ӧрна, Шарволь) да 31 грезд (деревня). Оліссез – 4170 морт, кӧдна видзӧны ? горт. 
Посадмулӧн шӧрин – Ошыб посадын, кытӧн 2009 годӧ олісӧ 664 морт.
Посадмуись веськӧтланлӧн адрес: 619562, Перем ладорись Коми кытш, Кудымкар район, Ошыб посад, Медшӧрӧт туй, 3. Тел. (34260) 3-71-33.
Юралісьыс: Лесников Вячеслав Дмитриевич
= Ошыб посадмуись ӧння грезддэз =
= Ӧшмӧссэз =
Пӧй (ю)

Пӧй — неыджыт ю Перем ладорись Коми кытшын, Иньвалӧн шульга вож.
Юыс – 38 км кузя. Бассейныс – 181 км² ыжда. Пондӧтчӧ Кудымкар районын 178,4 метрся вылынжык саридзся и медодз шусьӧ Рытъявпӧйӧн, шульга ладорсянь сы вылӧ усьӧ Асывпӧй ю. Усьӧ Иньваӧ 111,3 метрся вылынжык саридзся. 
Ваыс йысялӧ октяб помын, а оссьӧ – апрель помын. 
Пӧйлӧн медыджыт вож, Атшапӧй, усьӧ юас веськытланьсянь.
Рытъявпӧйлӧн вожжез:
Асывпӧйлӧн вожжез:
Пӧйлӧн веськытланьсянь вожжез:
Пӧйлӧн шульгаланьсянь вожжез:
Мӧдік вожжес:
Ю дорын сулалӧны олан иннэз: Шедов, Бажинa, Ябыровчи, Кагулёва, Пашня.
Пӧлӧзайка (Кӧчладор район)

Пӧлӧза́йка — Перем ладорись Коми кытшын, Кӧчладор районісь Кӧч посадмуын учӧтик грезд (деревня). Одзжык грездыс пырис Сэпӧль сельсоветӧ.
География.
Пӧлӧзайкаыс сулалӧ Кӧч посадсянь лунвыв-асыввылӧ 12 км ылынаын, Сэпӧль ю дорын.
Ордча грезддэз.
Пӧлӧзайкасянь лунвыв-асыввылын сулалӧ Кокушка грезд, ойвыв-асыввылас — Палькояг, лунвылас Ташка. Сэпӧль ю кузя кӧ кайны, петӧ Кӧч посад, кывтны кӧ — локтан Сэпӧль грездӧ.
Отир.
Пӧлӧзайкаын оліссезлӧн лыдыс медбӧрья нёльдас годӧн лёка чинӧма. 2009 во пондӧтчикӧ татӧн олісӧ дзир сизим морт, кӧдна видзисӧ вит горт. А эшӧ 1970 годӧ Пӧлӧзайкаыс вӧлі уна отира: олӧма пӧ сыын быдса 202 морт.
Пӧлӧзнича

Пӧлӧзнича () — тайӧ быдмас. Коми кыв вылын сылӧн эм уна мӧд ним: "лӧзчача", "ӧзимчача", "рудзӧгчача", "сючача", "пӧлудьсин".
Паль ур

Паль ур () — сія вӧр пода.
Палькояг (Кӧчладор район)

Палькоя́г — Перем ладорись Коми кытшын, Кӧчладор районісь Кӧч посадмуын грезд (деревня). Одзжык татӧн вӧлі Сэпӧль сельсоветлӧн шӧрин.
География.
Грездыс сулалӧ Кӧч посадсянь асыввылӧ 5 км ылынаын, Томшор ю дорын.
Ордча грезддэз.
Палькояг дынсянь медматын олан ин — Кышка, кӧда куйлӧ сысянь асыввылын 1,5 км ылынаын, Томшор пӧлӧн кӧ кайны. Рытвылас Палькоягсянь сулалӧ Кӧч посад, а лунвылас — Пӧлӧзайка грезд.
История.
Грездыс аркмӧма 1895 во гӧгӧр, кӧр татчӧ локтӧмась овны кык морт Кӧч посадісь. 1909 годӧ татӧн отирыс видзӧмась мачуркаэз. Кык горт и вӧлі сэк Палькоягас, отирыс олӧмась 32 морт.
Отир.
2009 во пондӧтчикӧ Палькоягын олісӧ 48 морт, кӧдна видзисӧ 15 горт. Эта куимись етшажык 1970 во сьӧрті, кӧр татісь лыддьӧмась 151 морт оліссесӧ.
Панин сельсовет

Панин сельсовет — кӧркӧся веськӧтлан юкӧт Коми кытшись Кӧсладор районын. Шӧриныс – Панин грездын (деревняын). 
Сельсоветӧ пырлӧмась грезддэз: 
Панинісь сельсоветсӧ вежӧм бӧрын сылісь муэсӧ пыртӧмась Порошволь сельсовет увтӧ.
Патррез

Патррез (греч: Πάτρα) — кар Грецияын, Ахеялӧн канкарыс.
Педӧт (Юсьва район)

Педӧ́т (рочӧнжык Федотова) — Перем ладорись Коми кытшын, Юсьва районас грезд (деревня). 
Педӧтыс пырӧ Карпов посадмуӧ.
Витӧдзлун

Витӧ́дзлун (рочӧнжык пе́книча) — витӧт лун недель вылас, овлӧ нёльӧдзлун да пывсянлун коласын.
Пелым (Кӧчладор район)

Пелы́м — Перем ладорись Коми кытшын, Кӧчладор районас посад, Пелым посадмулӧн веськӧтлан шӧрин. 
География.
Пелымыс сулалӧ Кӧч посадсянь ойвылӧ 16 км ылынаын, Онолва ю шульга ладорын.
Ордча грезддэз.
Автотуй кузя ойвылӧ кӧ мунны, петӧ Ӧтӧпка грезд, лунвылас — Кузьмин да Петукӧв. Асыввылын Пелымсяняс сулалӧ йӧзтӧм Карчинск. Онолва кузя кывтытын — Куделька да Урьюгорт.
Туйез.
Пелымас öні лыддьöны 9 :
Пелым посадму

Пелым посадму (рочӧнжык: Пелымскӧй сельскӧй поселеннё) — веськӧтлан юкӧт Перем ладорись Коми кытшын, Кӧчладор районас. 
2009' во кежӧ татӧн вӧлі ӧтік посад да сизим грезд (деревня). Олісӧ 1290 морт, кӧдна видзисӧ 298 горт. 
Шӧрин – Пелым посад, кытӧн олӧны посадмуись джынся унажык отирыс – 776 морт.
Юралісьыс: Никонов Анатолий Михайлович
Посадмуись веськӧтланлӧн адрес: 619326, Пелым посад.
Тел. 8 (34293) 9–23–88
Пелым посадмуись ӧння олан иннэз:
Пельнянь

 Пельнянь — сія пель формаа няньысь да сы пытшкӧ тэчыштӧм мӧдторйысь (унджыксӧ яйысь) пуӧм сёян. Пельняньяссӧ вӧчӧны да сёйӧны Евразия пасьтала. "Пельнянь" нимыс артмӧм кык перем кывйысь: "пель" да "нянь".
Пелідз

Пелідз () — этӧ пу. Ягӧдсӧ сёйӧны.
Диалекттэзын коми отир шуӧны пелідзсӧ сідзжӧ и мӧднёж: пелысь, пелысь пу, рӧбина.
Перем

Пе́рем — ыджыт кар Рочмуын, Перем ладорлӧн канкар, кöда ас ладорын аркмöтö торья Перем каркытш.
География.
Перем сулалö Кама ю дорын.
Янсалöм.
Перемын 7 район:
Перем комиэзлӧн гишшаннэз

Перем комиэз новлӧны быдкодь гишшаннэз (рочӧнжык: памиллёэз). Мукӧдыс ны коласись асланым, мукӧдыс важся кадӧ ни босьтӧмӧсь мӧдік отиррезлісь. 
Медваж чисто коми памиллёэз аркмӧмась увтыр ниммезісь, кӧдна помын сулаліс -ег нето -ӧг: Гачегов, Волегов, Кочегов, Чажегов, Ужегов, Лунегов, Седегов, Отегов, Кузегов, Категов. 
Мӧдік памиллёэз аркмӧмась важ коми чучкӧй ниммезісь: Зонов, Канёв, Кудымов, Мошев, Ябуров.
Роччезлісь кышасьӧм гишшаннэз коласісь позьӧ казьтыштны то эттшӧм памиллёэз: Анфалов (Новгортын овлӧма "Анфал" воевода), Вилесов (роч чучкӧйезлӧн вӧлӧма "Велес" ен), Галкин ("галка" ― чавкан), Голев ("голь"), Зубов, Зубков ("зуб", зубок), Истомин ("истома"), Канюков ("канюк"), Мехоношин ("мехонос" — мешӧк новйӧтісь), Радостев ("Радогост", "Радость" ниммезісь), Распопов ("распопа", "распоп" — вӧвлӧм поп), Трубинов ("труба"), Утробин ("утроба"), Хромцов ("хромец"), Щербинин ("щерба", "щербина"), Ярков ("ярый", "яркий") да уна мӧдіккез, нія не ӧтік дас.
Улынжык сетӧм перем коми гишшаннэз сьӧрті тыр нимлёдз:
Перем комиэзлӧн лыд Роч му регионнэз сьӧрті

Перем комиэзлӧн лыд Роч му регионнэз сьӧрті — этӧ таблича, кытӧн 2002 вося гижӧтӧм сьӧрті мыччалӧм, Роч Федерацияcӧ видзан кытшӧм субъекттэзын мымдаӧн олӧны перем комиэз (коми пермяккез). 
Роч му пасьта 2002 годӧ отирӧс гижӧтӧм дырни перем комиэз олӧмась Роч Федерация регионнэзын сымдаӧн:
Перем ладор

Перем ладор () — Роч Федерация видзантор. Куйлӧ Кама ю бассейнын, Урал керӧссэз одзын. Ордчӧн Перем ладоркӧт куйлӧны: ойланьын – Коми Республика, асыввылын – Свердлов лапӧв, лунвылын – Башкыр Республика, рытвылын – Удмурт Республика да Киров лапӧв. 
Мувывторыслӧн ыжда – 160 600 км². Оліссез – 2 708 419 морт (01.01.2009). Перем ладорлӧн шӧрин – Перем кар. 
Перем ладор вӧлі аркмӧтӧм Перем лапӧв да Перем комиэзлӧн асвеськӧтлан кытш ӧтлаӧтӧмӧн. Коми кытш эта коста лоис тодильнӧй статуса мувывторӧн Перем ладорын. 
Перем ладорлӧн медваж отир – комиэз. Медодз татӧн вӧлі Ыджыт Перем канму. XV векын роч кан вынӧн босьтіс Перем му ас кипод увтӧ. 1781' годö вӧлі аркмӧтӧм Перем губерния, 1923' годӧ вӧлі лӧсьӧтӧм Урал лапӧв (шӧриныс – Свердлов кар), 1934' годӧ – Свердлов лапӧв, 1938' годӧ вӧлі торйӧтӧм Перем лапӧв, кӧда 1940'–1957' воэзӧ шусис Молотов лапӧлӧн. 2005' годся декаб 1 лунсянь – Перем ладор.
Медыджыт юралісьыс Перем ладорын – губернаторыс. Ӧні губернаторын пукалӧ Махонин Дмитрий.
Мугижӧм.
Куйланін.
Перем ладор куйлӧ Асыввыв Европа волькытін асыввылын да Шӧрӧт да Ойвыв Урал рытвыв покатын. 99,8 % куйлӧ Европаын, 0,2 % — Азияын.
"Медкузь виззез позьӧ нюжӧтны:"
"Медылісь чутоккез:"
Ладорлӧн визиррез чукыляӧсь, ӧтласа кузяыс - 2 200 км.
Климат.
Перем ладорын климатыс — шӧркодя континентвывся.
Тӧв кузь, лымья. Ойвыв-асыввылын шӧрӧт шонтӧгыс январ коста -18,5 °C, лунвыв-рытвылын - -15 °C. Медлажмыт шонтӧг (ладор ойвылын) вӧлі кӧркӧ -53 °C.
Юэз.
Перем ладорын 29 сюрс ю, ӧтласа кузяныс 90 сюрс километрася унажык. Быдӧс юэз Перем ладорас лоӧны Кама бассейнын. 
Перем ладорын токӧ кык ю позьӧ лыддьыны ыджыт туйӧ (м. ш. нія 500 км-ся кузьжыкӧсь). Этӧ ачыс Кама (1805 км) да сылӧн шульга вож Чусва (592 км). 
100-500 км кузя юэз Перем ладорын 40-а. Медгырисьӧсь ны коласын:
Учӧт юэз (кузяныс 100 км-ся етшажык) ладорас медуна. Мукӧдыс история понда тӧдчанаӧсь, шуам, Егошиха, кӧда уссёын вӧлі сувтӧтӧм Перем кар.
Отир.
2002 вося отирӧс гижӧтӧм дырни Перем ладорын (сэк Перем лапӧлын) оліс 2 819 421 морт.
Пыр олісь отирыс (шӧркодяс во сьӧрна):
2009 вося январ 1 лун кежӧ Перем крайын оліс 2 708 419 морт.
Чужанвужжез сьӧрті тэчас.
2002 вося отирӧс гижӧтӧм дырни ӧння Перем ладорас унажыксӧ олӧны роччез, комиэз да тотара.
Кык сюрсся унажыкӧн олӧны сэтшӧм чужанвужжезісь отирыс:
Янсалӧм.
Перерем ладорӧ пырӧ медодзза тшупӧта 51 муниципал веськӧтлан юкӧт — 42 муниципал район да 6 каркытш.
Коми кытш.
6 муниципал район и 1 кар кытш аркмӧтоны тодильнӧй статуса мувывтор — Перем ладорись Коми кытш:
Перем ладорись Коми кытшлӧн статус

Перем ладорись Коми кытш — ассяма статуса мувывтор Рочму Федерацияись Перем ладорас. 
Ӧння статус Коми кытшыслӧ вӧлі пуктӧма 2007 годӧ апрель коста, кӧр Перем ладор понда туйдӧттэз лэдзись ӧксян (Законодательнӧй собраннё) пыртіс оланӧ Перем ладорлісь Устав. Коми кытш йылісь Уставас баитсьӧ VIII да IX юкӧттэзын. 
Уставись 35 параграф сьӧрті Коми кытш пырӧ Перем ладорӧ, кыдз мувывторӧн веськӧтлан юкӧт, кӧдалӧ сетӧма тодиль статус. 
Коми кытшыслӧн мувывторыс (территория) кольччӧ сы ыжда жӧ, мый ыжда вӧлі Перем лапӧвкӧт ӧтлаасьтӧдз. 
Перем ладор понда туйдӧттэз лэдзись ӧксянын Коми кытш нимсянь баитӧны кык морт, кӧднӧ бӧрйӧны ӧті манадата кык бӧрьян кытшын.
Коми кытшын Перем ладор юраліссезлісь шуӧммесӧ пыртӧ оланӧ Перем ладорлӧн Коми кытш делоэз сьӧрті министерство.
Сы одзын пуктӧмӧсь сэтшӧм моггез:
а) Кытшын кӧзяйство да социаль сфера зорӧтӧм, отирыслӧ бур олан лӧсьӧтӧм.
б) Кытшын канму (государство) юраліссезлісь шуӧммесӧ оланӧ пыртан органнэзлісь удж ӧтувтӧм.
в) Перем ладорлӧн юралан да Кытшись муниципал юкӧттэзлӧн асвеськӧтлан органнэз коласын ӧтласа удж ӧтувтӧм.
г) Кытшын Федерация да Перем ладор нимсянь лэдзӧм программаэсӧ оланӧ пыртікӧ отсасьӧм. 
д) Роч му Федерация да Перем ладор туйдӧттэз сьӧрті мӧдік моггез тыртӧм, кӧдна павкӧны Коми кытшыс тодиль статуслӧ.
Коми кытш делоэз сьӧрті министерствонас веськӧтлӧ Перем ладорлӧн министр, кӧда лоӧ Коми кытшын юралісьӧн. Мортыс пырӧ Перем ладорӧн Веськӧтланӧ (правительствоӧ). Вежны сійӧ вермӧ Перем ладорлӧн губернатор, Веськӧтлансӧ юралісь вӧзйӧм сьӧрті. Кытшын министрыс вермӧ уджавны ӧтік восянь вит воӧдз.
Уставись 42 параграфын гижӧм: Перм ладорын канму нимсянь веськӧтлан органнэз колӧ лӧсьӧтны уджнысӧ сідз, медбы перем коми отирлӧн зорамис кыв, лов культура да этнослӧ аскодя мӧдік берся. Эта понда министерстволӧ сетӧмӧсь сэтшӧм уджжез:
- лӧсьӧтлыны да пыртлыны олӧмӧ канмулісь тодиль программаэз перем коми этнос видзӧм понда, коми отирлісь кыв да культура зорӧтӧм понда;
- ловзьӧтны да зорӧтны коми отирын басӧк берся да кипод уджжез керны кужӧм;
- керны сідз, медбы зорамисӧ комиӧн паськыта юӧртан везӧттэз, медбы коми отирлӧ Роч му туйдӧттэзӧн лӧсьӧтӧм ыждаын позис кывзыны-лыддьӧтны да паськӧтны юӧррез ас кыв вылын;
- керны сідз, медбы аркмисӧ да уджалісӧ канму нимсянь ладорыслӧн велӧтан да культура керкаэз, кӧдна видзӧны да зорӧтӧны коми отирлісь аскылӧм, да отсавны ны уджжезлӧ Роч му Федерация да Перем ладор туйдӧттэз сьӧрті.
Перем ладорись Коми кытшын веськӧтлан кылӧн лоӧ роч кыв. Сыкӧт ӧтлаын веськӧтлан керкуэзын позьӧ баитны и комиӧн (перем коми кыв вылын).
Периоддэз сьӧрті химия ӧтувторрезлӧн тэчас

Периоддэз сьӧрті химия ӧтувторрезлӧн тэчас
Петракар

Петрака́р нето Пи́тер () — этӧ кар Рочмуын, Ленинград лапӧвлӧн юркарыс.